pythainlp/thai_wikipedia_clean_20230101 huggingface dataset:
หลังจากละครเรื่องนี้หลี่หมิงกลับมีชื่อเสียงโด่งดังไปทางด้านผลงานเพลงมากกว่าและต่อมาหลังจากหมดสัญญาการเป็นนักแสดงกับทางสถานีโทรทัศน์ทีวีบีเขาก็หันไปเอาดีทางด้านภาพยนตร์อย่างเต็มตัวควบคู่ไปกับการร้องเพลง (ซึ่งในความเป็นจริงเขาเคยผ่านการเล่นภาพยนตร์มาบ้างแล้วและประสบความสำเร็จในระดับหนึ่ง) ส่วนละครเรื่องสุดท้ายกับทางค่ายทีวีบีในปีพ.ศ. 2537 (1994) คือเรื่อง สวัสดีคุณครู (Class of Distinction 1994) ที่ประกบกับนักแสดงหน้าใหม่มากมาย อย่าง ซุนซวน, จูเจี้ยนจวิน และ หลีฉีหง หลังจากหันหลังให้กับการเล่นละครก็ประเดิมการแสดงภาพยนตร์เรื่อง รันชายเดียวในหัวใจ (仙人掌 1994) เป็นภาพยนตร์ที่ฉายเฉพาะในฮ่องกง ตามด้วยผลงานภาพยนตร์ที่ได้รับความนิยมเรื่อง ผู้หญิงข้าใครอย่าแตะ ภาคพิเศษ (Love And The City , 都市情緣 1994) และ นักฆ่าตาชั้นเดียว (墮落天使 1995) จนมาถึงผลงานที่เขาได้ร่วมแสดงนำกับราชินีจอเงิน อย่าง จางม่านอวี้ ในภาพยนตร์รักโรแมนติก เรื่อง เถียน มี มี่ 3650 วันรักเธอคนเดียว (甜蜜蜜 1996) ผลงานการกำกับของ ปีเตอร์ ชาน โดยใช้เพลงเถียนมี่มี่ ของ เติ้ง ลี่จวิน เป็นเพลงประกอบภาพยนตร์ เมื่อออกฉายได้กลายเป็นหนังที่ได้รับความสำเร็จอย่างท่วมท้นทั้งรายได้และรางวัล จนปีต่อมานิตยสารไทม์ จัดให้เป็นภาพยนตร์แนวรักโรแมนติกที่ดีที่สุดเป็นอันดับสองของโลกในปีพ.ศ. 2540 (1997) ตามต่อด้วยผลงานเรื่อง คนตัดคนภาคพิเศษ ตอน กำเนิดเกาจิ้ง (賭神三之少年賭神 1997) และ ชีวิตข้า...ขอกล้าที่จะรัก (半生緣 1997) ซึ่งทั้งสองเรื่องก็ได้รับความนิยมมากเช่นกัน
ผลงานในยุคหลัง (พ.ศ. 2541-ปัจจุบัน).
หลังจากที่ฮ่องกงได้เปลี่ยนแปลงการปกครองจากอังกฤษกลับคืนสู่ประเทศจีน เมื่อวันที่ 1 กรกฎาคม พ.ศ. 2540 (1997) วงการบันเทิงฮ่องกงก็ค่อย ๆ เริ่มเข้าสู่ยุคตกต่ำในตลาดเอเชียมาตั้งแต่นั้น โดยถูกส่วนแบ่งการตลาดเอเชียกับทั้งภาพยนตร์และละครซีรีส์จากประเทศอื่น ๆ เช่น ไต้หวัน, จีน และเกาหลี โดยเฉพาะภาพยนตร์และซีรีส์เกาหลี ในตอนนั้นสามารถไปตีตลาดนอกประเทศเกาหลีได้สำเร็จและไปดังในหลาย ๆ ประเทศในแถบเอเชีย และเกิดกระแสฟีเวอร์ดาราเกาหลีขึ้นมาแทนโดยเฉพาะในประเทศไทย เป็นผลทำให้ทั้งภาพยนตร์และละครดังในฮ่องกงหลายเรื่องไม่ได้ไปแพร่หลายตามตลาดเอเชีย และถึงแม้จะมีผลงานดังในฮ่องกงบางเรื่องได้นำออกสู่ตลาดเอเชีย แต่ก็ไม่ได้รับความนิยมหรือประสบความสำเร็จเหมือนดั่งในอดีตอีกเลย
ถึงแม้จะมีผลกระทบดังกล่าว แต่สำหรับชาวฮ่องกงยังคงให้ความนิยมในตัวของ หลี่หมิง เหมือนเดิม ผลงานภาพยนตร์ในยุคหลัง ๆ ของเขาที่ยังคงประสบความสำเร็จในฮ่องกงและในบางประเทศมีหลายเรื่อง เช่น คนบินตอร์ปิโด (神偷次世代 2000), นักฆ่า ล่าทะลุมิติ (天使夢 2000), ฝ่าเกมรักกับดักอันตราย (不死情謎 2001), อารมณ์ อาถรรพณ์ อาฆาต (三更 2002), อึดคู่อันตราย (雙雄 2003), ปิดตำนานสองคนสองคม (無間道III終極無間 2003), 7 กระบี่เทวดา (七劍 2005), จอมใจบัลลังก์เลือด (江山美人 2008), 5 พยัคฆ์พิทักษ์ซุนยัดเซ็น (十月圍城 2009) และ มังกรสร้างชาติ (建國大業 2009) เป็นต้น และในปีพ.ศ. 2558 (2015) ภาพยนตร์เรื่อง หยางกุ้ยเฟย สนมเอกสะท้านแผ่นดิน (Lady of the Dynasty 2015) ได้สร้างความเกรียวกราวเป็นอย่างมากเมื่อมีฉากอีโรติกที่เขามีเซ็กซ์บนหลังม้าอันแสนเร่าร้อนกับดาราสาวฟ่าน ปิงปิง จนถูกกองเซ็นเซอร์ของจีนตัดฉากนี้ออกไป
หลังจากที่โลดแล่นกับผลงานภาพยนตร์อยู่นาน แต่แล้วในปีพ.ศ. 2561 (2018) หลี่หมิงได้กลับไปร่วมงานแสดงละครกับทางสถานีโทรทัศน์ทีวีบีอีกครั้งหลังจากที่เขาไม่ได้ร่วมงานกับทางค่ายทีวีบีมานานถึง 24 ปี โดยประเดิมกับผลงานละครเรื่องสยบฟ้าพิชิตปฐพี (ever night 2018) และมีผลงานแนวสากลแอ็คชั่น ตามมาอีกเรื่อง คือ เทพบุตรล่าล้างทรชน (Overseas security officer 2018) โดยรับบทเป็น เว่ยเทียน อดีตเจ้าหน้าที่ปฏิบัติการณ์พิเศษคุ้มครองคนระดับวีไอพี (VIP) ที่ไปมีส่วนร่วมในภารกิจระดับชาติ ร่วมแสดงกับ หลี่ไคซิน และ หยางเล่อ
▪2015 - Lady of the Dynasty (หยางกุ้ยเฟย สนมเอกสะท้านแผ่นดิน)
▪2011 - White Vengeance 鴻門宴
▪2010 - ถอดสลักปล้น คนกระแทกมังกร 火龍
▪2009 - 5 พยัคฆ์พิทักษ์ซุนยัดเซ็น 十月圍城
- มังกรสร้างชาติ 建國大業
- The Magic Aster
▪2008 - สดับเสียงเพลงจากหัวใจ 梅蘭芳
- จอมใจบัลลังก์เลือด 江山美人
▪2007 - ฝังรักฝากวิญญาณเฮี้ยน 心中有鬼
▪2006 - A Melody Looking 緣邀知音
▪2005 - เทพบุตรป้ายเหลือง 情義我心知
- 7 กระบี่เทวดา 七劍
▪2004 - Leaving Me, Loving You 大城小事
▪2003 - ปิดตำนานสองคนสองคม 無間道III終極無間
- Golden Chicken 2 # 金雞
- อึดคู่อันตราย 雙雄
▪2002 - อารมณ์ อาถรรพณ์ อาฆาต 三更
▪2001 - ฝ่าเกมรักกับดักอันตราย 不死情謎
- รักกันให้ทุกวันสีชมพู 情迷大話王
- นักฆ่า ล่าทะลุมิติ 天使夢
▪2000 - คนบินตอร์ปิโด 神偷次世代
- อยากให้รักกลับมา ณ ที่นี้อีกครั้ง 一見鍾情
▪1998 - สองทรนงไม่ยอมให้โลกทรยศ 真心英雄
- มากกว่าคำว่ารัก 玻璃之城
- วันนั้น...หากหัวใจถามหา Love Generation Hong Kong 新戀愛世紀
▪1997 - คนตัดคนภาคพิเศษ ตอน กำเนิดเกาจิ้ง 賭神三之少年賭神
- Killing Me Tenderly 愛你愛到殺死你
- ชีวิตข้า...ขอกล้าที่จะรัก 半生緣
▪1996 - เถียน มี มี่ 3650 วันรักเธอคนเดียว 甜蜜蜜
▪1995 - นักฆ่าตาชั้นเดียว 墮落天使
▪1994 - ผู้หญิงข้าใครอย่าแตะ ภาคพิเศษ 都市情緣
- Run 仙人掌
▪1993 - ตำรวจหักเหลี่ยมพยัคฆ์ 初生之犢
- ใหญ่ไม่ใหญ่ข้าก็ใหญ่ # 城市獵人
▪1992 - The Sword of Many Lovers 飛狐外傳
- ขบวนฆาต-ไม่นับญาติ 龍騰四海
- The Magic Touch 神算
- The Wicked City 妖獸都市
- Shogun and His Little Kitchen 伙頭福星
▪1991 - Fun &amp; Fury 痴情快婿
- Party of a Wealthy Family/The Banquet # 豪門夜宴
- ระเบิดรักดับเจ้าพ่อ 明月照尖東
- รักซื่อๆ เบี้ยวใสๆ Yes一族
▪1989 - Four Loves 四千金
-Hearts, no flowers 少女心
▪1987 นายสุดหล่อ - Mr. Handsome 美男子
มีหลายคนเข้าใจผิดคิดว่า แซ่ไหล่ กับ แซ่ไหล เป็นนามสกุลเดียวกันเนื่องมาจากมีการออกเสียงที่คล้ายกัน แต่ในความจริงทั้งสองเป็นคนละนามสกุลเพราะใช้ภาษาเขียนกันคนละตัว คือ แซ่ไหล่ (黎) และ แซ่ไหล (赖) ซึ่งตามประวัติทั้งสองตระกูลไม่ได้มีความสัมพันธ์เกี่ยวข้องอันใด
หนึ่งฟัดหนึ่ง ใหญ่ต่อใหญ่
หนึ่งฟัดหนึ่ง ใหญ่ต่อใหญ่  เป็นภาพยนตร์ที่เฉินหลงร่วมแสดงกับเจท ลีเป็นครั้งแรก โดยเฉินหลงรับบทเป็นไอ้หนุ่มหมัดเมาและชายชรา ส่วนเจท ลีรับบทเป็นซุนหงอคงกับนักบวชนอกลัทธิ (เป็นร่างแยกของซุนหงอคงซึ่งเป่าเส้นผมแยกร่างก่อนที่ร่างตัวเองจะกลายเป็นหิน) โดยภาพยนตร์เรื่องนี้ ผู้จัดทำได้ดัดแปลงเนื้อหาบางส่วนจากวรรณกรรมอมตะของจีนเรื่องไซอิ๋วด้วยนั่นเอง
รายละเอียดการสร้าง.
การสร้างเริ่มต้นขึ้นในช่วงวันที่ 1 พฤษภาคม ค.ศ. 2007 ในพื้นที่โดยรอบทะเลทรายโกบีในประเทศมองโกเลีย
การตอบรับด้านบ็อกซ์ออฟฟิศ.
"หนึ่งฟัดหนึ่ง ใหญ่ต่อใหญ่" ทำรายได้รวมทั่วโลกที่ 127,906,624 ดอลลาร์สหรัฐ โดยแบ่งออกเป็น 52,075,270 ดอลลาร์สหรัฐในสหรัฐอเมริกา และ 75,831,354 ดอลลาร์สหรัฐในภูมิภาคอื่น ๆ ในการเปิดตัววันหยุดสุดสัปดาห์ที่สหรัฐอเมริกาและแคนาดา ภาพยนตร์เรื่องนี้ทำรายได้ 21,401,121 ดอลลาร์สหรัฐในโรงภาพยนตร์ 3,151 แห่ง โดยได้รับการจัดให้อยู่ในบ็อกซ์ออฟฟิศอันดับ 1 ช่วงสุดสัปดาห์ โดยทำรายได้เฉลี่ยจากโรงภาพยนตร์แต่ละแห่งที่ 6,792 ดอลลาร์สหรัฐ
Gam The Star
มูยอล มหาบุรุษพิชิตแผ่นดิน
คอนเสิร์ตทัวร์เดนเจอรัสลีอินเลิฟ
คอนเสิร์ตทัวร์เดนเจอรัสลีอินเลิฟ  คือคอนเสิร์ตทัวร์เดี่ยวครั้งแรกของบียอนเซ่ เพลงที่ได้ทำการแสดงนั้นมาจากอัลบั้มเดี่ยวอัลบั้มแรกของเธอ "เดนเจอรัสลีอินเลิฟ" ซึ่งคอนเสิร์ตทัวร์นี้ได้จัดทำการแสดงเพียงแค่ในยุโรปเท่านั้น
ในวันที่ 10 พฤศจิกายน พ.ศ. 2546 โนวส์ได้ทำการแสดงที่ Wembley Arena ใน ลอนดอน,สหราชอาณาจักร โดยต่อมาได้บันทึกการแสดงครั้งนี้ไว้ใน CD และ DVD ซึ่งออกวางจำหน่ายในเดือนเมษายน ค.ศ. 2004.
มะหลอด
มะหลอด  จังหวัดราชบุรีเรียกสลอดเถา ภาคใต้เรียกส้มหลอด เป็นไม้ผลในวงศ์ Elaeagnaceae ในไทยพบมากทางภาคเหนือ เป็นไม้เถาเนื้อแข็ง มีเกล็ดละเอียดสีเทาหรือสีเงินอยู่ทั่วไป แผ่นใบสีเขียว ด้านล่างสีน้ำตาล มีเกล็ดเงินติดอยู่ ดอกออกเป็นช่อกระจุก ดอกย่อยสีเหลืองอ่อน ผลทรงรีหรือรูปไข่ เมื่ออ่อนสีเขียว มีจุดสีขาวหรือสีเงินบนผล เมื่อสุกสีแดงหรือส้มแดง มีสองชนิดคือ ชนิดเปรี้ยว ผลใหญ่ สุกเป็นสีเหลืองส้ม มีรสเปรี้ยว และชนิดหวาน ผลเล็กกว่า สีอ่อนกว่า รสหวานอมฝาด เมล็ดสีน้ำตาลเป็นพู
มะหลอดชนิดเปรี้ยวนิยมบริโภคสดเป็นผลไม้ การนำไปแปรรูปมีน้อย ทางภาคเหนือนำไปทำส้มตำ นอกจากนั้น ยังมีสรรพคุณเป็นยาฝาดสมาน ยาระบาย แก้ท้องผูก เถาใช้แก้ไข้พิษ เปลือกต้นช่วยขับเสมหะ ดอกใช้แก้ริดสีดวงจมูก แก้ปวดศีรษะ และใช้ร่วมกับสมุนไพรอื่นใช้ทำยาแก้ปวด แก้นิ่วได้
สลอดเถา
ส้มหลอด
เอื้องคำกิ่ว
เอื้องคำกิ่ว  หรือเอื้องตีนเป็ด เอื้องตีนนก เอื้องเค้ากิ่ว เป็นกล้วยไม้สกุลDendrobium ลำต้นเจริญแบบแตกกอ มีลำลูกกล้วย เป็นกล้วยไม้อิงอาศัย ระบบรากเป็นแบบรากอากาศ แผ่นใบค่อนข้างหนา ก้านช่อดอกสั้น บางพันธุ์ดอกสีเหลืองล้วน บางพันธุ์มีแต้มสีม่วงเข้ม ขอบกลีบเป็นคลื่นเล็กน้อย ออกดอกช่วงมีนาคมถึงพฤษภาคม พบในป่าดิบแล้งทางภาคเหนือและภาคตะวันออกเฉียงเหนือของไทย
พุทธพงษ์ สร้อยเกษม กตัญชลี ชัยรัตน์ศิริพงศ์ และพีระศักดิ์ ฉายประสาท. ผลของ NAA ร่วมกับ BA ต่อการเจริญและพัฒนาของต้นอ่อนกล้วยไม้เอื้องคำกิ่วในสภาพปลอดเชื้อ. การประชุมวิชาการนเรศวรวิจัยครั้งที่ 3 28 – 29 กรกฎาคม 2550. มหาวิทยาลัยนเรศวร
เอื้องตีนเป็ด
เอื้องเค้ากิ่ว
เอื้องตีนนก
ประยงค์
ประยงค์  เป็นไม้ในวงศ์ Meliaceae อยู่ในสกุลเดียวกับลางสาด ลองกอง ใบมีสีเขียวเข้ม หนา มีใบย่อย 5 ใบ ใบรูปร่างโค้งมนปลายแหลม ออกดอกเป็นช่อ ดอกขนาดเล็กรูปร่างเป็นเม็ดกลม ๆ มี 20–30 ดอกต่อช่อ ดอกมีสีเหลือง พบในกัมพูชา จีน อินโดนีเซีย พม่า ไต้หวัน ไทย เวียดนาม และอาจจะมีในลาว
ในประยงค์มีสารออกฤทธิ์หลายชนิด เช่น สารกลุ่ม Cyclopentabenzofuran ซึ่งเป็นอนุพันธ์ของสาร Rocaglamide, Odorine, Aglain, Lignanes และ Triterpenes สารเหล่านี้มีฤทธิ์ในการกำจัดแมลงวันผลไม้ได้ สารสกัดด้วยน้ำจากกิ่งอ่อนยับยั้งการเจริญเติบโตของผักโขมและหญ้าข้าวนกได้ ชาวโอรังอัซลีในรัฐเปรัก ประเทศมาเลเซียนำดอกไปแช่น้ำใช้ลดไข้
แดนเจอรัสลีอินเลิฟทัวร์
แดนเจอรัสลีอินเลิฟ
อิโอริ ยางามิ
อิโอริ ยางามิ ( (ยางามิ อิโอริ); ) เป็นตัวละครจากเกม เดอะคิงออฟไฟท์เตอร์ส ของบริษัทเอสเอ็นเค อิโอริปรากฏตัวครั้งแรกในเกม เดอะคิงออฟไฟท์เตอร์ส '95 อิโอริเป็นหนึ่งในตัวละครหลักของซีรี่ยส์และได้รับความนิยมในลำดับต้นๆจากผู้เล่น นอกจากนี้เขายังมีคู่ปรับและศัตรูคู่อาฆาตตลอดกาลคือ เคียว คุซานางิ
อิโอริเป็นลูกหลานของตระกูลยางามิซึ่งเป็นหนึ่งในสามตระกูลที่ทำการสะกดปีศาจอสรพิษในตำนานคือ ยามาตะ โนะ โอโรจิ เมื่อ 1,800 ปีก่อน ชื่อเดิมของตระกูลยางามิคือ ยาซาคานิ (八尺瓊) ตระกูลยาซาคานิมีความสามารถในการสร้างเปลวเพลิงเพื่อใช้ในการต่อสู้ บรรพบุรุษตระกูลยาซาคานิช่วยกันปราบโอโรจิและทำการผนึกร่วมกับตระกูลคุซานางิและตระกูลยาตะ สมบัติประจำตระกูลของอิโอริก็คือ หยกเขี้ยวยาซาคานิ (八尺瓊曲玉, Yasakani no Magatama) ตราประจำตระกูลยางามิจะเป็นรูปพระจันทร์เสี้ยว ซึ่งปรากฏอยู่ที่ด้านหลังเสื้อนอกของอิโอริ นอกจากนี้อิโอริยังสวมแหวนเงินที่นิ้วกลางซ้าย โดยที่ความหมายของแหวนนั้นไม่ได้ระบุถึงความหมายที่แท้จริง
อิโอริเป็นคนที่จริงจัง รุนแรง และเป็นคนที่ตรงไปตรงมา เขาดูเหมือนคนที่สามารถฆ่าคู่ต่อสู้ได้ทุกคนเมื่อมีโอกาส แต่เขาไม่รู้เหตุผลเหมือนกันว่าทำไมต้องเกลียดเคียว อิโอริไม่สนใจเรื่องของความแค้นของตระกูลที่มีมาอย่างยาวนาน เป็นไปได้ว่าความแค้นของตระกูลนั้นได้ฝังลึกมาทางสายเลือดมาหลายชั่วอายุคนจนมาถึงรุ่นปัจจุบันคืออิโอริและเคียว
เมื่อ 660 ปีก่อน ผนึกของโอโรจิมีพลังอ่อนแอลง ทั้ง 3 ตระกูลตั้งใจว่าจะย้ายผนึกดังกล่าวไปไว้ที่อื่น แต่ว่า 1 ในแปดขุนพลของโอโรจิได้สังหารภรรยาของยาซาคานิเพื่อให้เกิดความเข้าใจผิดของทั้ง 3 ตระกูล ตัวของฆาตกรนั้นได้ปลอมตัวมาบอกยาซาคานิว่าคุซานางิเป็นคนทำและได้นำศพไปไว้ที่บ้านเกิดของคุซานางิ ยาซาคานิแค้นมากจึงได้ทำสัญญาเลือดกับโอโรจิเพื่อให้ได้พลังของโอโรจิมาไว้ในครอบครอง และได้วิชาลับนั่นก็คือ "แบบ 1211 ต้องห้าม: แปดอนงค์" และต้องเปลี่ยนนามสกุลจากยาซาคานิเป็นยางามิ
ผลข้างเคียงจากคำสาปของโอโรจิทำให้เปลวไฟของตระกูลยางามิเป็นสีม่วงน้ำเงิน (เคยเป็นสีแดง) และคำสาปนี้ทำให้แม่ที่ให้กำเนิดบุตรในตระกูลยางามินั้นจะต้องเสียชีวิตหลังจากให้กำเนิด
ภาคโอโรจิ.
ก่อนการแข่งขัน KOF'95 จะเริ่มต้นขึ้น หลังจากที่ บิลลี่ คาน กับเอย์จิ คิราซากิ ต่อสู้กันแต่ว่าผลออกมาเสมอกัน ต่อมาบิลลี่ได้แนะนำให้เอย์จิได้รู้จักกับอิโอริเพื่อให้เขาเป็นหนึ่งในมือสังหารของ กีส โฮเวิร์ด บิลลี่ได้เชิญทั้งเอย์จิและอิโอริเพื่อร่วมทีมเข้าร่วมการแข่งขัน อิโอริเข้าร่วมทีมกับพวกเขาด้วยหมายที่จะพบกับเคียว คุซานางิ ศัตรูคู่อาฆาตของตระกูล ในตอนท้ายของการแข่งขัน อิโอริได้รวมมือกับทีมตัวเอกเพื่อโค่นรูกัล ก่อนที่รูกัลจะตาย อิโอริได้ยุให้เขาใช้พลังของโอโรจิ โดยอ้างว่าพลังนั้นเป็นของตนเอง ต่อมาอิโอริได้เล่นงานเพื่อนร่วมทีมของตนจนบาดเจ็บสาหัส เขาประกาศว่าเคียวและตระกูลคุซานางินั้นจะเป็นเป้าหมายของเขาต่อไป
ก่อนการแข่งขัน KOF'96 จะเริ่มต้นขึ้น อิโอริได้พบกับหญิงปริศนา 2 คนก็คือไวส์และมาชัวร์ พวกเธอบอกว่าเคียวได้เข้าร่วมการแข่งขันและทั้ง 2 คนอยากจะร่วมทีมกับอิโอริเพื่อเข้าร่วมการแข่งขัน อิโอริตอบรับทั้ง 2 คนเพื่อให้พวกเธอช่วยอิโอริในการฆ่าเคียว แต่ผู้หญิงทั้ง 2 คนนั้นก็เป็นเพียงนางนกต่อให้กับเกนิตส์ เพื่อที่จะให้แผนการณ์ต่างๆ สำเร็จ ในระหว่างการแข่งขัน อิโอริ เคียวและจิสึรุได้ช่วยกันโค่นเกนิตส์ ก่อนที่เกนิตส์จะหายไปได้พูดถึงพลังแห่งโอโรจิกับอิโอริ ทันใดนั้นอิโอริก็เกิดอาการคลุ้มคลั่งเนื่องจากไม่สามารถควบคุมพลังโอโรจิในตัวได้ อิโอริในสภาพคลุ้มคลั่งได้สังหารทั้งไวส์และมาชัวร์อย่างโหดเหี้ยม
ก่อนการแข่งขัน KOF'97 จะเริ่มต้นขึ้น อิโอริรับรู้ข่าวคราวของเคียวว่าจะร่วมการแข่งขัน ในคืนหนึ่งอิโอริฝันร้ายว่ามีหญิงสาว 2 คนได้สบประมาทว่าเขานั้นไร้ความสามารถที่จะเอาชนะเคียว หญิงสาวทั้ง 2 ได้ให้คำมั่นว่าจะกลับมาพบกับอิโอริอีกครั้งก่อนที่จะหายไป อิโอริตื่นขึ้นมาพร้อมกับไอเป็นเลือด ด้วยความโกรธเกลียดเคียดแค้น อิโอริประกาศว่าจะต้องเอาชนะเคียวให้ได้ อย่างไรก็ตามในตอนท้ายของการแข่งขัน เขาได้ร่วมมือกับเคียวและจิสึรุอีกครั้ง
อิโอริได้เข้าสู่รอบชิงชนะเลิศ และได้เผชิญหน้ากับ"สี่จตุรเทพแห่งโอโรจิ"ที่ยังเหลืออีก 3 คน ได้แก่ ยาชิโร่ นานาคาเสะ, เชอร์มี่ และ คริส หลังจากเอาชนะทั้ง 3 คนแล้ว โอโรจิได้ใช้ร่างกายของคริสเพื่อการกลับมาจุติและทำลายไตรเทวภัณฑ์(เคียว,อิโอริ,จิสึรุ)ให้สิ้นซาก ในครั้งอดีตนั้นตระกูลทั้ง 3 สามารถกำจัดโอโรจิลงได้ พอมายุคปัจจุบันก็ยังสามารถเอาชนะโอโรจิอีกครั้งได้เช่นกัน ในขณะนั้นโอโรจิได้ใช้พลังในการกระตุ้นเลือดโอโรจิในตัวของอิโอริให้คลุ้มคลั่งขึ้นเพื่อให้กำจัดเคียวและจิสึรุ แต่ว่าอิโอริกลับไปโจมตีใส่โอโรจิแทน และเคียวก็ได้ช่วยอิโอริจัดการโอโรจิลงได้ในที่สุดและจิสึรุก็ทำการผนึกได้สำเร็จ
ภาคองค์กร NESTS.
ก่อนที่จะมีการค้นพบกระบวนการโคลนนิ่งเคียว คุซานางิ อิโอริได้ทราบข่าวของการจัดงาน KOF และเขาเริ่มสงสัยว่าคนที่ทำการโคลนนิ่งเคียวอาจจะอยู่ที่งาน KOF อิโอริลอบเข้าไปยังโกดังร้างที่ที่คริซาลิดกำลังต่อสู้กับทีมพระเอกใหม่และเคียว
หลังจากงานแข่ง KOF'99 สิ้นสุดลงก็ไม่มีใครทราบว่าอิโอริอยู่ที่ไหน แต่มีการสันนิษฐานว่าอิโอรินั้นอาจจะอยู่ในเซาท์ทาวน์ ต่อมาเมื่อมีข่าวการแข่งขัน KOF 2000 อิโอริก็มุ่งหมายที่จะหาโอกาสเพื่อต่อสู้กับเคียวอีกครั้ง
ปีถัดมา เซธได้เชิญอิโอริเพื่อมาร่วมทีมของเขาในการแข่งขัน KOF ครั้งต่อไป อิโอริสันนิษฐานว่าหากเขาได้ร่วมงานในครั้งนี้ก็อาจจะมีโอกาสได้พบกับเคียวก็ได้ อิโอริตกลงที่จะร่วมทีมกับเซธเพื่อเข้าแข่งขันและก็ขอเป็นผู้นำทีมเอง อย่างไรก็ตามในช่วงท้ายของการแข่งขัน อิโอริได้ร่วมมือกับ K', คูล่าและเคียวเพื่อที่จะโค่นอิกนิสที่สถานีอวกาศขนาดใหญ่ขององค์กร NESTS ภายหลังอิโอริรอดจากการที่สถานีอวกาศนั้นตกสู่พื้นโลก
ภาคแอช คริมสัน.
ในภาค KOF 2003 อิโอริไม่เต็มใจนักที่จะร่วมทีมกับเคียวและจิสึรุ การแข่งขันครั้งนี้ได้มีการเชื่อมโยงไปยังโอโรจิอีกครั้ง หลังจากที่พวกเขาได้สู้กับมุไคแล้ว จิสึรุก็ถูกขโมยพลังและ "กระจกยาตะ" ไตรเทวภัณฑ์ประจำตัวของตระกูลยาตะ โดยแอช คริมสัน แอชประกาศว่าเป้าหมายต่อไปของเขาก็คืออิโอริ แต่อิโอริก็จะเข้ามาโจมตีแอชทว่าเขาหายตัวไปซะก่อน ในขณะที่เคียวกำลังแค้นเนื่องจากจิสึรุถูกเล่นงานไปก่อนหน้านี้ ภายหลังผนึกแห่งโอโรจิกำลังเสื่อมและภัยพิบัติต่างๆกำลังจะเกิดขึ้น ดูเหมือนว่าตระกูลยางามินั้นจะต้องเปลี่ยนไปตลอดกาล
ต่อมาในภาค KOF XI อิโอริตกลงที่จะร่วมมือกับเคียวและชินโง ยาบุกิเพื่อที่จะเผชิญหน้าแอช ในตอนท้ายของการแข่งขัน ด้วยมนต์สะกดแห่งโอโรจิทำให้อิโอริอยู่ในสภาพคลุ้มคลั่งด้วยพลังแห่งโอโรจิอีกครั้งและเล่นงานเคียวกับชินโงจนบาดเจ็บสาหัส ทันใดนั้นแอชปรากฏตัวและขโมยไตรเทวภัณฑ์ประจำตัวของตระกูลยางามิ "หยกเขี้ยวยาซาคานิ" รวมไปถึงพลังไฟสีม่วงของอิโอริด้วย
ก่อนการแข่งขัน KOF XIII อิโอริได้ไปเยี่ยมจิสึรุ เธอต้องการไตรเทวภัณฑ์ของเธอคืนเพื่อที่จะใช้พลังของเธอได้อีก เธอบอกอิโอริว่าหากต้องการขจัดคำสาปแห่งโอโรจิที่มาจากสายเลือดของตระกูลให้หมดไปจะต้องมีหยกเขี้ยวยาซาคานิด้วยแต่ทว่าตอนนี้ไม่มีแล้ว อย่างไรก็ตามอิโอริก็ไม่ได้สนใจเรื่องราวความผิดพลาดต่างๆของตระกูลในครั้งอดีตอยู่แล้ว เขาได้ให้คำมั่นกับจิสึรุในการทวงกระจกยาตะของเธอกลับคืนมา ต่อมาไวส์และมาชัวร์ออกตามหาอิโอริเพื่อที่จะรวมทีมไปแข่งขันใน KOF ครั้งใหม่ ทั้ง 2 สาวต่างรู้สึกดีที่อิโอรินั้นมุ่งมั่นที่จะไล่ล่าแอชให้จงได้
ในตอนท้ายของการแข่งขัน อิโอริได้หยกเขี้ยวยาซาคานิกลับคืนมาจากแอชที่อันตรธานไปแล้ว ไวส์และมาชัวร์เห็นว่าอิโอริยังคงสามารถที่จะปฏิเสธไตรเทวภัณฑ์นั้นได้ เพื่อที่จะอยู่ภายใต้พลังอำนาจแห่งโอโรจิตลอดไป อิโอริถามว่าถ้าเขายอมที่จะรับพลังจากหยกเขี้ยวแล้วจะเกิดอะไรขึ้นกับตัวเขา แต่คำตอบยังไม่ทันหลุดมาจาก 2 สาว อิโอริก็เลือกที่จะใช้พลังของไตรเทวภัณฑ์นั้นเพราะเขาคิดว่าเป็นสิ่งที่ถูกต้อง ด้วยเหตุนี้อิโอริจึงได้รับพลังไฟสีม่วงของเขากลับคืนมาอีกครั้งและส่งให้ 2 สาวนั้นไปกลับสู่โลกมืดอีกครั้ง ต่อมาอิโอริได้ไปพบกับเคียวและท้าทายกันเพื่อที่จะต่อสู้ในศึกอมตะของทั้ง 2 อีกครั้งนั่นเอง
ภาค XIV (14).
ไวส์และมาชัวร์เตือนอิโอริถึงเรื่องมหันตภัยครั้งใหม่ ระหว่างที่เวิร์ส(บอสใหญ่ของภาค XIV)ปรากฏตัวออกมานั้น อิโอริรู้สึกได้ถึงวิญญาณที่ถูกผนึกไว้ในร่างของเวิร์ส หลังจากที่โค่นเวิร์สลงได้ อิโอริและเคียวพร้อมด้วยจิสึรุได้เดินทางไปยังฮังการีเพื่อไปผนึกวิญญาณที่ยังหลงเหลืออยู่ของโอโรจิ
พลัง ความสามารถ และทักษะพิเศษ.
ฝ่ามือกรงเล็บ ในการต่อสู้อิโอริจะใช้ฝ่ามือกรงเล็บเป็นส่วนใหญ่ ซึ่งเป็นรูปแบบการต่อสู้ประจำตระกูลยางามิ
เปลวไฟ อิโอริสามารถสร้างเปลวไฟได้ซึ่งเปลวไฟของอิโอรินั้นจะมีสีม่วงน้ำเงิน เขาสามารถใช้เปลวไฟนั้นๆเพื่อโจมตีคู่ต่อสู้เช่นการทำเป็นลูกไฟ หรือสร้างไฟในอากาศได้ ที่จริงแล้วอิโอริสามารถใช้เปลวไฟสีแดงได้แต่ว่าไม่อยากที่จะใช้เพราะจะไปเหมือนกับเปลวไฟของเคียวนั่นเอง ในภาค KOFXI อิโอริถูกขโมยพลังไฟโดยแอช คริมสัน อย่างไรก็ตามอิโอริก็ได้พลังไฟกลับคืนมาหลังจบการแข่งขัน KOFXIII
สภาวะคลุ้มคลั่ง เมื่อใดก็ตามที่พลังโอโรจิในร่างอิโอรินั้นมีมากจนควบคุมไม่ได้ อิโอริจะอยู่ในสภาพที่คลุ้มคลั่งไร้สติ สภาพร่างกายและท่าทางจะแตกต่างไปจากปกติ นอกจากนี้พละกำลังจะเพิ่มขึ้นมหาศาลรวมถึงความเร็วที่เพิ่มขึ้นหลายเท่าตัว
เล่นดนตรี อิโอริสามารถเล่นเครื่องดนตรีได้ดีนั่นก็คือ กีต้าร์เบส รวมไปถึงกีต้าร์ธรรมดาก็สามารถเล่นได้เช่นกัน
เวอร์ริซอนเลดีส์เฟิสต์ทัวร์
เวอร์ริซอนเลดีส์เฟิสต์ทัวร์  คือคอนเสิร์ตทัวร์ในปี พ.ศ. 2547 โดยนักร้องแนวอาร์แอนด์บี ชาวอเมริกัน บียอนเซ่ โนวส์, อลิเชีย คียส์ และแร็ปเปอร์ มิสซี เอลเลียต นอกจากนี้ยังมีนักร้องชาวแคนาเดี่ยนทาเมียเป็นแขกรับเชิญมาเปิดคอนเสิร์ต ซึ่งคอนเสิร์ตทัวร์นี้ได้จัดทำการแสดงเพียงแค่ในสหรัฐอเมริกาเท่านั้น และได้รับการสนับสนุนโดย สตีฟแมดเดน และ ลอเรอัล
การแสดงในวันที่ 18 มีนาคม พ.ศ. 2547 มีบียอนเซ่คนเดียวเท่านั้น (เปิดคอนเสิร์ตโดย ทาเมีย)
จอห์น อารีฟ
จอห์น อารีฟ (John Arief) นักมวยสากลชาวอินโดนีเซีย สถิติการชก 12 ครั้ง ชนะ 6 (น็อค 1) เสมอ 2 แพ้ 4
จอห์น อารีฟขึ้นชกมวยสากลอาชีพครั้งแรกเมื่อ 25 มกราคม พ.ศ. 2530 ชนะคะแนน เดมมี ที่ อินโดนีเซีย จากนั้นขึ้นชิงแชมป์ OPBF รุ่นมินิมัมเวทกับสมุทร ศิษย์นฤพนธ์ ปรากฏว่าเสมอกันไปที่จาการ์ตา จากนั้น อารีฟหันไปชิงแชมป์อินโดนีเซียรุ่นมินิมัมเวท คราวนี้ อารีฟเป็นฝ่ายชนะคะแนน นานา ซูฮานา คว้าแชมป์มาครองได้สำเร็จในเดือนกรกฎาคม พ.ศ. 2530
หลังจากได้แชมป์มาครอง อารีฟขึ้นชกนอกรอบเสมอกับเด็ด ดอนเจดีย์ และแพ้คะแนน นิกโก้ โธมัส แต่หลังจากนั้น อารีฟกลับสามารถป้องกันแชมป์อินโดนีเซียได้สองครั้งรวด ชนะคะแนน จิม เซอร์ยามัน และแก้มือชนะคะแนนนิกโก โทมัสได้สำเร็จ จากนั้น อารีฟขึ้นชิงแชมป์เงารุ่นมินิมัมเวท WBC เมื่อ 15 กรกฎาคม พ.ศ. 2531 ชนะน็อค อัศวิน ศ.ดุสิต ยก 12 ได้ครองแชมป์ จากนั้น อารีฟจึงได้ขึ้นชิงแชมป์โลกรุ่นมินิมัมเวท WBC เมื่อ 11 กุมภาพันธ์ พ.ศ. 2532 แต่ไม่สำเร็จ เป็นฝ่ายแพ้คะแนนนภา เกียรติวันชัย ที่ จ. นครราชสีมา อีก 8 เดือนต่อมา อารีฟได้ขึ้นชิงแชมป์โลกรุ่นมินิมัมเวท WBA แต่เป็นฝ่ายแพ้น็อค คิม บองจุน ยก 9 ที่เกาหลีใต้ จากนั้น อารีฟจึงแขวนนวมไป
เจ้าชายเมอร์เซียแห่งโรมาเนีย
เจ้าชายเมอร์เซียแห่งโรมาเนีย(3 มกราคม ค.ศ. 1913 - 2 พฤศจิกายน ค.ศ. 1916)
เจ้าชายเมอร์เซียเป็นพระราชโอรสพระองค์ที่สามและพระองค์เล็กของสมเด็จพระราชินีมารีแห่งโรมาเนีย กับ เฟอร์ดินานด์ที่ 1 แห่งโรมาเนีย เจ้าชายเมอร์เซียทรงสิ้นพระชนม์ด้วยโรคไข้รากสาดน้อย ในฤดูใบไม้ร่วงปี ค.ศ. 1916 ระหว่างเกิดสงครามโลกครั้งที่ 1 ณ พระราชวังบัฟเทีย ที่พักของตระกูลสเตอร์เบย์ ซึ่งเป็นพระสหายของเจ้าหญิงมารี พระมารดา ด้วยพระชนมายุ 4 พรรษา
มิน ยองชุน
มิน ยองชุน (Yung-Chun Min) นักมวยสากลชาวเกาหลีใต้ เกิดเมื่อ 10 กรกฎาคม พ.ศ. 2511 ที่เมือง Chung-Bok เกาหลีใต้ สถิติการชก 19 ครั้ง ชนะ 17 (น็อค 12) แพ้ 2
เอเค-47
อัตวิสัย
ในมุมมองทางปรัชญา อัตวิสัย, จิตวิสัย หรือบางครั้งทับศัพท์ ความเป็นซับเจ็กต์  หมายถึงลักษณะที่ปราศจากความจริงแบบปรวิสัย (objective reality) อัตวิสัยมีการให้คำนิยามที่กำกวมและหลากหลายจากแห่งต่าง ๆ อันเป็นผลจากอัตวิสัยเองมักไม่ค่อยถูกมองเป็นประเด็นหลักในวาทกรรมเชิงปรัชญา อย่างไรก็ตาม แนวคิดของอัตวิสัยมีความสัมพันธ์กับการรับรู้, ความเป็นผู้กระทำการ, ความเป็นบุคคล, ความเป็นจริง และ ความจริง คำนิยามสามรูปแบบของอัตวิสัยที่ปรากฏทั่วไปคือ:
คำนิยามของอัตวิสัยที่มีอยู่มากมายนั้นมักถูกใช้ร่วมกันหรือแทนกันได้ คำว่า อัตวิสัย ปรากฏใช้บ่อยในฐานะคำอธิบายสำหรับสิ่งที่มีอิทธิพลต่อ, ให้ข้อมูลแก่ และสร้างความโน้มเอียงแก่การตัดสินของผู้คนต่อความจริงหรือความเป็นจริง; เป็นกลุ่มของการรับรู้, ประสบการณ์ และความเข้าใจส่วนบุคคลหรือโดยเฉพาะต่อวัฒนธรรมรวมถึงความเชื่อต่อปรากฏการณ์ภายนอก ซึ่งเฉพาะเจาะจงต่อซับเจ็กต์
จิตวิสัย
ปรวิสัย
ปรวิสัย, ปรนัย, วัตถุวิสัย หรือ ภววิสัย  คือสิ่งที่มีพื้นฐานอยู่บนข้อเท็จจริง เงื่อนไขที่เป็นความจริง โดยไม่ขึ้นอยู่กับจิตใจ นั่นคือผลของการตัดสินใด ๆ จะไม่ขึ้นอยู่กับความคิดเห็นและความรู้สึก ความเป็นจริงที่เกิดขึ้นตามปรวิสัยมักจะถูกค้นพบมากกว่าที่จะถูกสร้างขึ้นมา ในทางปรัชญา สิ่งที่เป็นปรวิสัยจะเป็นจริงเสมอไม่ว่าจะอยู่ที่ไหน ในเวลาใด หรือกับบุคคลใด มีความหมายตรงข้ามกับอัตวิสัย ข้อเท็จจริงที่เป็นอัตวิสัยจะเป็นปรวิสัยก็ต่อเมื่อ สิ่งนั้นเป็นข้อเท็จจริงบนเงื่อนไขเฉพาะอย่าง ในเวลาเฉพาะ ในสถานที่เฉพาะ หรือกับบุคคลเฉพาะ
วัตถุวิสัย
การบุกยึดท่าอากาศยานในประเทศไทย พ.ศ. 2551
การบุกยึดท่าอากาศยานในประเทศไทย พ.ศ. 2551 เป็นเหตุการณ์ที่เกิดขึ้นระหว่างวันที่ 24 พฤศจิกายน - 3 ธันวาคม พ.ศ. 2551 โดยในวันที่ 24 พฤศจิกายน กลุ่มพันธมิตรประชาชนเพื่อประชาธิปไตย ได้บุกเข้ายึดท่าอากาศยานดอนเมืองและท่าอากาศยานสุวรรณภูมิได้สำเร็จ
ส่งผลให้ในวันที่ 27 พฤศจิกายน นายสมชาย วงศ์สวัสดิ์ นายกรัฐมนตรี ต้องประกาศสถานการณ์ฉุกเฉินที่มีความร้ายแรงในทั้งสองพื้นที่ โดยมี พลตำรวจเอก โกวิท วัฒนะ รัฐมนตรีว่าการกระทรวงมหาดไทยเป็น ผู้กำกับการปฏิบัติงานของหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรง พลตำรวจโท ฉลอง สนใจ ผู้บัญชาการตำรวจภูธรภาค 1 เป็นหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรง แต่ก็มิได้มีการดำเนินการตามประกาศสถานการณ์ฉุกเฉินแต่อย่างใด และกลุ่มพันธมิตรฯก็ได้ประกาศยุติการชุมนุมไปในที่สุดในวันที่ 3 ธันวาคม หลังจากที่นายสมชายพ้นจากตำแหน่งไปเมื่อวันที่ 2 ธันวาคม
เหตุการณ์นี้โดยทั่วไปเข้าใจว่าเป็นการยึดท่าอากาศยานดอนเมืองและท่าอากาศยานสุวรรณภูมิเพียง 2 แห่ง แต่ข้อเท็จจริงมีท่าอากาศยานถูกยึดถึง 5 แห่ง ได้แก่ท่าอากาศยานดอนเมือง ท่าอากาศยานสุวรรณภูมิ ท่าอากาศยานหาดใหญ่​ ท่าอากาศยานกระบี่​และท่าอากาศยานนานาชาติภูเก็ต​
นายเสรีรัตน์ ประสุตานนท์ ผู้อำนวยการท่าอากาศยานสุวรรณภูมิ เปิดเผยว่าตั้งแต่ท่าอากาศยานสุวรรณภูมิงดเที่ยวบิน ตั้งแต่เวลา 22.00-18.00 น. มีเที่ยวบินได้รับผลกระทบ 402 เที่ยวบิน และจากที่ไม่สามารถให้บริการเที่ยวบินขึ้น-ลงได้มาตั้งแต่เมื่อวันที่ 25 พฤศจิกายนนั้น ได้ประเมินความเสียหายพบว่า ตั้งแต่เวลา 22.00 น.วันที่ 25 พฤศจิกายน จนถึง 18.00 น.วันที่ 26 พฤศจิกายน คาดว่าท่าอากาศยานไทยจะสูญเสียรายได้ในส่วนของค่าธรรมเนียมขึ้น-ลงสนามบินกว่าวันละ 53 ล้านบาท จากเที่ยวบินที่ขึ้น-ลงไม่ได้กว่า 292 เที่ยวบิน ยังไม่รวมค่าร้านค้าและค่าเช่าพื้นที่ของกลุ่มคิงส์เพาเวอร์ด้วย
นายสุรชัย ธารสิทธิ์พงษ์ ปลัดกระทรวงคมนาคม กล่าวว่าความเสียหายที่คาดการณ์ในเบื้องต้น ทั้งช่วงที่เกิดเหตุการณ์ชุมนุม และผลกระทบต่อเนื่องอีก 6 เดือน คาดว่าไม่ต่ำกว่า 20,000 ล้านบาท และส่งผลกระทบต่อผลประกอบการบริษัทปี พ.ศ. 2551 ที่จะขาดทุน รวมถึงกระทบต่อแผนการใช้เงินของบริษัท โดยเฉพาะเงินกู้ระยะสั้นที่อาจต้องรีไฟแนนซ์ประมาณ 10,000 ล้านบาท และแผนการชำระค่าเครื่องบิน ดังนั้น จะเสนอให้รัฐบาลพิจารณาหาเงินอุดหนุนให้หรือหาแหล่งเงินกู้ประมาณ 20,000 ล้านบาท
ผู้ช่วยศาสตราจารย์ ดร.ธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทยเปิดเผยว่า ทางศูนย์ได้ประเมินผลกระทบต่อระบบเศรษฐกิจที่เกิดขึ้นจากจากสถานการณ์ทางการเมืองที่ไม่แน่นอน และการปิดสนามบินสุวรรณภูมิออกเป็น 2 กรณี กรณีแรกสถานการณ์ยืดเยื้อแต่จบภายในเดือนพฤศจิกายน 2551 จะทำให้เศรษฐกิจไตรมาส 4 ขยายตัว 2.8-3.3% และผลกระทบทางการเมืองต่อระบบเศรษฐกิจตั้งแต่เดือนสิงหาคม-ธันวาคม 2551 จะทำให้เกิดการสูญเสียด้านต่างต่างๆ ดังนี้ ด้านบริโภค 15,000-20,000 ล้านบาท ด้านลงทุน 6,000-11,000 ล้านบาท ด้านส่งออก 10,000-24,000 ล้านบาท ด้านท่องเที่ยว 42,000-75,000 ล้านบาท และต่อภาพรวมทางเศรษฐกิจ 73,000-130,000 ล้านบาท และเศรษฐกิจไทยปี 2551 ขยายตัว 4.5-4.8%
กรณีที่สอง สถานการณ์ยืดเยื้อจนถึงเดือนธันวาคม 2551 ทำให้ไตรมาส 4 เศรษฐกิจขยายตัวเหลือ 1.5-2% และเกิดความสูญเสียในด้านบริโภค 21,000-30,000 ล้านบาท การลงทุน 12,000-25,000 ล้านบาท การส่งออก 25,000-40,000 ล้านบาท การท่องเที่ยว 76,000-120,000 ล้านบาท ต่อเศรษฐกิจโดยรวม 134,000-215,000 ล้านบาท และขยายตัวเหลือ 4.1-4.4% ซึ่งกรณีที่สองจะมีความเป็นไปได้สูง และกระทบต่อการขยายตัวให้ตกต่ำลงไปอีกในไตรมาสแรกของปี 2552 และทำให้เศรษฐกิจไทยปีหน้า จากคาดการณ์เดิมขยายตัว 3-4% เหลือ 2-3% ใกล้เคียงกับปี 2545 ที่ขยายตัว 2% และอาจกระทบต่อการจ้างงานลดลงกว่า 1 ล้านคน
คดีการบุกยึดท่าอากาศยานในประเทศไทย นั้นเป็นไปอย่างล่าช้ามาก พนักงานอัยการใช้เวลาทำคดี 4 ปี 5 เดือน เลื่อนฟ้องถึง 18 ครั้ง และส่งฟ้องในที่สุดในวันที่ 14 มีนาคม พ.ศ. 2556
ในวันที่ 21 กันยายน พ.ศ. 2560 ศาลฎีกายกคำร้อง 13 แกนนำ พันธมิตรประชาชนเพื่อประชาธิปไตย ส่งผลให้คดีทางแพ่งจบลง โดยศาลให้ชดใช้ค่าเสียหาย 522,160,947.31 บาท พร้อมดอกเบี้ยร้อยละ 7.5 ต่อปี นับแต่วันที่ 3 ธ.ค.51 เป็นต้นไปจนกว่าจะชำระเสร็จ
พระมหาธรรมราชาที่ 1 (ลิไท)
พระมหาธรรมราชาที่ 2 (ลือไท)
สุลัยมานมหาราช
ฆวน มาร์ติน เดล โปโตร
ฆวน มาร์ติน เดล โปโตร  เกิดเมื่อวันที่ 23 กันยายน พ.ศ. 2531 เป็นนักเทนนิสอาชีพชาวอาร์เจนตินา ปัจจุบันเขาเป็นนักเทนนิสอันดับโลกสูงที่สุดของอาร์เจนตินา โดยอยู่อันดับที่ 7 ของโลก เดล โปโตร คว้าแชมป์แกรนด์สแลมยูเอสโอเพนได้ในปี พ.ศ. 2552 หลังจากที่เขาสามารถเอาชนะราฟาเอล นาดัล ในรอบรองชนะเลิศและโรเจอร์ เฟเดอเรอร์ ได้ในรอบชิงชนะเลิศ ทำให้เขาเป็นคนเดียวที่สามารถเอาชนะทั้งนาดัลและเฟเดอเรอร์ได้ในรายการแกรนด์สแลมเดียวกัน